Document ID: 31995R2336

NEUVOSTON ASETUS (EY) N:o 2336/95,
annettu 26 päivänä syyskuuta 1995,
tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 poikkeuksesta markkinointivuoden 1996/97 pellonpoistovelvoitteen osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo, että
neuvoston asetuksella (ETY) N:o 1765/92 (2) käyttöön otetun tiettyjen peltokasvien viljelijöiden tukijärjestelmän mukaan tuottajien on poistettava tuotannosta ennalta määrätty prosenttiosuus peltoalastaan saadakseen yleisen järjestelmän mukaisen korvauksen; tätä prosenttiosuutta olisi tarkistettava tuotannon ja markkinoiden kehityksen huomioon ottamiseksi,
tämän järjestelmän käyttöön ottamisen jälkeen viljamarkkinat ovat olleet tasapainoisemmat tuotannon vähentymisen ja sisäisen kulutuksen lisääntymisen ansiosta; tämä tilanne yhdistettynä maailmanmarkkinoiden suotuisiin suhdanteisiin on johtanut viljan interventiovarastojen merkittävään pienentymiseen, ja
vuoden 1995/96 todennäköisen taseen perusteella vaikuttaa siltä, että tavoiteltu tasapaino tuotannon ja sisäisen ja ulkoisen markkina-alueen välillä voidaan ylläpitää lisäämällä yhteisötuotantoa ottamalla tietty määrä käyttämättömänä olevaa maata uudelleen viljelyyn; tämän vuoksi olisi tämän tavoitteen tehokkaaksi saavuttamiseksi tuotannosta poistettavia pinta-aloja koskevat määrät vahvistettava viimeistään 15 päivänä tammikuuta 1996 alkaen markkinointivuodeksi 1996/97 alemmalle tasolle kuin tällä hetkellä voimassa olevien säännösten mukainen pinta-ala,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 1765/92 7 artiklan 1 kohdan toisesta alakohdasta poiketen viljelykiertoon perustuva pellonpoistovelvoite vahvistetaan 10 prosentiksi markkinointivuodeksi 1996/97.
2. Asetuksen (ETY) N:o 1765/92 7 artiklan 1 kohdan kolmannesta alakohdasta poiketen kaikki muuhun kuin viljelykiertoon perustuva pellonpoistovelvoite vahvistetaan 10 prosentiksi markkinointivuodeksi 1996/97.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan ainoastaan markkinointivuoden 1996/97 pellonpoistoon.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä syyskuuta 1995.

Labels: 17
6